अपनी प्रेमिका की परवाह करें। उसकी चिंता करें। दिन में कम से कम एक बार उसकी खैर खबर जरुर लें। उसने दिन भर क्या किया? उसे ये पूछें। अगर वो कही जा रही है या सफर कर रही है तो बीच बीच में उससे बात करते रहें, वो कहाँ तक पहुँची उससे पूछते रहें। उसने खाना खाया या नहीं खाया। अगर खाया तो क्या खाया? अगर नहीं खाया तो क्यों नहीं खाया? ये सब रोजाना पूछें। अगर उसकी तबियत ख़राब है तो उसका ख्याल रखें। अगर आप उससे मिल भी नहीं सकते तो फ़ोन पर उसे एहसास दिलायें कि आप उसके साथ हैं। उसके दिन भर के काम के बारे में पूछना, खाने के बारे में पूछना, उसका हालचाल पूछना उसे एक अपनेपन का एहसास करायेगा। उसे इस बात की खुशी होगी कि आप उसकी care करते है, उससे प्यार करते हैं और वो आपको पहले से ज्यादा प्यार करने लगेगी।